Tá cur síos sa scannán seo ar eachtra a tharla sa Danmhairg nuair a tháinig deireadh leis an Dara Cogadh Domhanda agus atá ligthe i ndearmad. Tá an cósta breac le mianaigh an chogaidh agus cuirtear iallach ar shaighdiúirí óga Gearmánacha, ar príosúnaigh iad, na tránna a ghlanadh. Tar éis píosa, glacann an sáirsint atá i gceannas orthu trua dóibh agus cuireann a gcás as dó. Níl ach snáithe amháin sa scéal seo agus is de réir a chéile a mhéadaíonn an teannas agus, go deimhin, an cumha ann. Soilsiú nádúrtha den chuid is mó a d’úsáid an stiúrthóir Martin Zandvliet agus is álainn go deo na radhairc atá ann den fharraige agus den chósta agus cuireann siad go mór leis an scéal.